《寄宣议大师英公》
宋代·范杲

西游久不得师书，睹物相思展篆图。
情厚未忘莲社约，分深曾伴橘洲居。
青云作阵宜长卧，白酒资吟莫破除。
见说近来挥彩笔，字皆飞动有功夫。

作者简介：宋大名宗城人，字师回。范质兄子。以荫补官。太宗时历右拾遗、左补阙。上书自言其才可比东方朔，求显用以观其效，擢知制诰。后恶其躁竞，改右谏议大夫、知濠州。复召为史馆修撰。卒年五十六。